|  |  |
| --- | --- |
|  |  |

Comunicat de presă

18 iunie 2024

**Șefii institutelor culturale europene vin**

**la Adunarea Generală a EUNIC de la București**

În perioada 19-20 iunie 2024 va avea loc Adunarea Generală a EUNIC – European Union National Institutes for Culture, eveniment care va reuni la București șefii institutelor culturale din Uniunea Europeană, membre ale rețelei EUNIC – rețeaua institutelor culturale naționale din statele UE, dar și din Marea Britanie și Ucraina. Au confirmat participarea reprezentanți din Austria, Belgia, Bulgaria, Cehia, Cipru, Croația, Danemarca, Finlanda, Franța, Germania, Grecia, Irlanda, Letonia, Lituania, Luxemburg, Malta, Marea Britanie, Polonia, Portugalia, Republica Moldova, Slovacia, Slovenia, Spania, Suedia, Țările de Jos, Ucraina și Ungaria. Cu acest prilej, președintele Institutului Cultural Român, Liviu Jicman, va prelua mandatul de președinte al EUNIC de la directorul Institutului Cultural Danez, Camilla Mordhorst, președintă în exercițiu, care a coordonat rețeaua EUNIC timp de un an.

„Provocările cu care toți ne confruntăm, de la schimbări geopolitice la avansul tehnologic, ne unesc în angajamentul nostru de a consolida rolul culturii în relațiile internaționale. Obstacolele întâlnite local ilustrează adesea situații recurente la nivelul întregii rețele, conducând la discuții fructuoase indiferent de suprafața țării sau mărimea bugetului. Tranziția de la promovarea tradițională a culturii la o abordare axată pe cooperare este în plină desfășurare. Îi predau cu bucurie ștafeta actualului vicepreședinte al EUNIC, Liviu Jicman, reprezentantul Institutului Cultural Român, convinsă că ne aflăm pe calea cea bună și vom continua dezvoltarea rețelei EUNIC“, a declarat Camilla Mordhorst, directoarea Institutului Cultural Danez.

**Despre EUNIC**

EUNIC – European Union National Institutes for Culture este rețeaua europeană a institutelor culturale naționale, înființată în 2006, care include în prezent 39 de organizații culturale naționale din toate statele membre în UE și din țări asociate, și 140 de clustere. ICR a intrat în această rețea în 2007, iar din primăvara anului 2008 este membru al clusterului EUNIC Romania, alături de alte institute culturale străine și ambasade la București. De asemenea, prin reprezentanțele din străinătate, Institutul Cultural Român face parte din alte 22 de clustere: ICR „Titu Maiorescu“ din Berlin este membru al clusterului EUNIC Berlin; ICR Beijing este membru al clusterului EUNIC Beijing; ICR Bruxelles este membru al clusterelor EUNIC Bruxelles și EUNIC Olanda; ICR Budapesta este membru al clusterului EUNIC Ungaria; ICR „Mihai Eminescu“ de la Chișinău este membru al clusterului EUNIC Moldova; ICR „Dimitrie Cantemir“ de la Istanbul este membru al clusterului EUNIC Turcia; ICR Lisabona este membru al clusterului EUNIC Portugalia; ICR Londra este membru al clusterului EUNIC Londra; ICR Madrid este membru al clusterului EUNIC Madrid; ICR New York este membru al clusterelor EUNIC New York și EUNIC Washington DC; ICR Paris este membru al clusterului EUNIC Paris și al FICEP Paris – Forum des Instituts Culturels Étrangers à Paris; ICR Praga este membru al clusterelor EUNIC Praga și EUNIC Slovacia; Accademia di Romania din Roma este membru al clusterului EUNIC Roma; ICR Stockholm este membru al clusterului EUNIC Stockholm; ICR Tel Aviv este membru al clusterului EUNIC Israel; ICR Varșovia este membru al clusterului EUNIC Varșovia; IRCCU Veneția este membru al clusterului EUNIC Milano; ICR Viena este membru al clusterului EUNIC Austria. În plus, Institutul Cultural Român este reprezentat în alte 29 de clustere prin intermediul ambasadelor României: EUNIC Atena, EUNIC Azerbaidjan, EUNIC Bosnia și Herțegovina, EUNIC Brasilia, EUNIC Buenos Aires, EUNIC Bulgaria, EUNIC Chile, EUNIC Cipru, EUNIC Croația, EUNIC Cuba, EUNIC Danemarca, EUNIC Finlanda, EUNIC Iran, EUNIC Irlanda, EUNIC Iordania, EUNIC Kenya, EUNIC Liban, EUNIC Malaezia, EUNIC Norvegia, EUNIC Ottawa, EUNIC Pakistan, EUNIC Peru, EUNIC Qatar, EUNIC Serbia, EUNIC Singapore, EUNIC Thailanda, EUNIC Tunisia, EUNIC Uzbekistan, EUNIC Vietnam.

Din 2014, rețeaua EUNIC este sprijinită de programul Europa Creativă al Uniunii Europene.

Detalii: <https://www.eunicglobal.eu/>

Contact: Direcția Promovare și Comunicare, 031 7100 622, biroul.presa@icr.ro